Source: http://docplayer.hu/522219-Ajb-projektfuzetek-a-munka-meltosaga-projekt-2013-4.html
Timestamp: 2017-08-24 05:33:34
Document Index: 10063293

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ']

AJB PROJEKTFÜZETEK. A Munka Méltósága projekt 2013/4 - PDF
Download "AJB PROJEKTFÜZETEK. A Munka Méltósága projekt 2013/4"
1 AJB PROJEKTFÜZETEK A Munka Méltósága projekt 2013/4
2 A J B P R O J E K T F Ü Z E T E K A Munka Méltósága projekt / 4
3 Az alapvető jogok biztosának munkajogi projektjét 2012-ben a Munkaadók és Gyáriparosok Országos Szövetsége, a Fogyatékos Személyek Esélyegyenlőségéért Közhasznú Nonprofit Kft., a Nyílt Társadalom Intézet (Open Society Institute OSI) és a Magyar Iparszövetség támogatta. Tartalom Szerzők DR. BAKSA ZSUZSANNA (2.2. fejezet) DR. BOGÁRDI DÓRA (6.1. fejezet) DR. CSIKÓS TÍMEA (2.2. fejezet) DR. DEZSŐ ADRIENN (2.1. fejezet) DR. FRIEDRICH ÁBEL ( fejezet) DR. HAIDEGGER MARIANNA ( fejezet) HOFFMANN IMRE (5.1. fejezet) DR. KOZICZ ÁGNES (2.3.1., , , és fejezet) KULINYI MÁRTON (5.3. fejezet) DR. LÁPOSSY ATTILA (1.2., , és 4. fejezet) DR. LEHOCZKYNÉ PROF. DR. KOLLONAY CSILLA DR. MAGICZ ANDRÁS (3.3. fejezet) DR. OTTROK VIKTÓRIA (2.3.1., és fejezet) DR. RAJZINGER ÁGNES ( és fejezet) DR. TÓTH LÍVIA (2.2. fejezet) DR. VARJÚ GABRIELLA ( és 3.3. fejezet) DR. ZEMPLÉNYI ADRIENNE (1.1., , , , és fejezet,) ZONGOR GÁBOR (5.2. fejezet) Szerkesztette DR. ZEMPLÉNYI ADRIENNE Borítógrafika: ZÁCH ATTILA Irka-Firkász Műhely Kézirat lezárva: január ISSN ISBN Kiadó: Alapvető Jogok Biztosának Hivatala 1051 Budapest, Nádor utca 22. Telefon: , Fax: Internet: Felelős kiadó: PROF. DR. SZABÓ MÁTÉ Készült a Mondat Kft. nyomdájában Bevezető 5 Köszönetnyilvánítás 7 Előszó 9 1. A Munka Méltósága projekt bemutatása Összefoglaló a projekt egész éves munkájáról A projekt tézisei Esélyegyenlőség a munka világában A nők és kisgyermekes anyák (szülők) elhelyezkedési esélyei A hajléktalanok elhelyezkedési esélyei a fővárosban és vidéken A fogyatékossággal élők foglalkoztatása A fogyatékossággal élők elhelyezkedési esélyei A fogyatékossággal élők munkakörülményei Képzési, átképzési lehetőségek A cselekvőképtelen személyek álláskeséséről A pályakezdő fiatalok jogai és esélyei a munka világában A 18 és 25 év közötti fiatalok elhelyezkedési esélyei A felsőoktatásból kimaradó fiatalok lehetőségei a munka világában A gyermekmunka tilalmának érvényesülése A közfoglalkoztatás területének átfogó vizsgálata Az ombudsmani vizsgálatok kiindulópontjai és rendszere A közfoglalkoztatás rendszere alapjogi szempontból A helyszíni szemlék tapasztalatai és az előzetes jelentés megállapításai Az átfogó közfoglalkoztatási vizsgálat megállapításai A közfoglalkoztatással összefüggő konkrét ügyben folytatott vizsgálat A romák esélyegyenlőségének érvényesülése a közfoglalkoztatásban A fenntarthatóság és környezetvédelem lehetőségei a közfoglalkoztatásban 142 3
4 4. A Projekthez kapcsolódó alkotmánybírósági indítványok A Sztrájktörvény felülvizsgálatával kapcsolatos ombudsmani indítvány (2009) és az ennek nyomán kiadott alkotmánybírósági határozat (2012) A hallgatói szerződések alkotmányosságával kapcsolatos ombudsmani indítványokról A várandós anyák munkajogi védelmében benyújtott alkotmánybírósági indítvány A közfoglalkoztatási műhelybeszélgetésen elhangzott fontosabb előadások Hoffmann Imre közfoglalkoztatási helyettes államtitkár előadása Zongor Gábor, a Települési Önkormányzatok Országos Szövetségének főtitkára előadása Kulinyi Márton, az Esély Labor egyesület elnöke, foglalkoztatási szakértő előadása A projekt keretében készült tanulmányok A munkáltatói ellenőrzés az új Mt. tükrében különös tekintettel a manuális átvizsgálásra Fókuszban a kisgyermekesek rugalmas foglalkoztatása (Magyar Távmunka Szövetség) A projekt beszámolói az Országgyűlés Foglalkoztatási és Munkaügyi Bizottsága előtt Az AJB-4162/2012 számú közfoglalkoztatási jelentéssel kapcsolatos bizottsági meghallgatás A fogyatékossággal élők foglalkoztatásával összefüggésben készült ombudsmani jelentések bizottsági meghallgatása 228 Bevezető Az ombudsmani hivatal fennállása óta minden évben számos panaszbeadvány érkezik a munka világából. Az emberek életét ugyanis sokszor már gyermekkoruktól vagy diákéveiktől kezdve idős korukig végigkíséri a munka, a munkavégzés vagy éppen annak hiánya, a munkanélküliség. Az elhúzódó gazdasági válság és az annak nyomán kialakuló egyre nagyobb munkanélküliség nemcsak hazánkban, hanem az egész világon ráirányította a figyelmet a foglalkoztatás fontosságára. Nem telik el olyan nap, hogy a híradásokban ne szembesülnénk az éppen aktuális foglalkoztatási adatokkal és azokkal az erőfeszítésekkel, amelyeket az egyes kormányok a munkahelyek megteremtése vagy legalább megtartása, illetve a munkanélküliség visszaszorítása érdekében tesznek. Az emberek mindennapi beszélgetéseiben állandó témává vált a Munka, illetve a Munka(végzés) Méltósága, amely így a társadalom számára egyre nagyobb megbecsülést, értéket képvisel. A munkahelyek szűkössége ugyanakkor a másik oldalról a munkavállalók kiszolgáltatottságának növekedését is eredményezi. A munkahelyek megtartása érdekében az emberek sokkal elnézőbbek a munkáltatók gazdasági és szervezeti túlhatalmával, az őket védő munkajogi garanciák lebontásával szemben. A 2012-es év ráadásul számos változást is hozott a foglalkoztatási jogviszonyok hazai szabályozásában. A január elsejétől hatályba lépett Alaptörvény kiemelt figyelmet fordít a munka szerepére, s több, a korábbi Alkotmányban nem szereplő, új elemet is megfogalmaz a munkavégzéshez fűződő jogok és kötelességek között. Július elsejétől pedig hatályba lépett az új Munka Törvénykönyve, amely a korábbi két évtizedig hatályos szabályozáshoz képest szintén számos újdonságot tartalmaz, s amely bizonyos vonatkozásban kevesebb védelmet, garanciát nyújt a munkavállalók számára. Emellett az idei évtől a Kormány új közfoglalkoztatási programot vezetett be, amelyben kétszázezer embernek kívánt munkát biztosítani. Mindezen változások miatt a munkavállalók jogainak védelme érdekében az alapvető jogok biztosa szükségesnek tartotta, hogy egy egész éves, átfogó vizsgálatsorozat keretében tekintse át, hogy a foglalkoztatás területén hogyan jutnak érvényre az alapvető jogok, s a leginkább veszélyeztetett társadalmi csoportoknak milyen lehetőségeik vannak az elhelyezkedésre, a méltó munkavégzésre. A fiatalok, a kisgyermekes szülők, a fogyatékossággal élők vagy a hajléktalan emberek elhelyezkedési esélyeinek vizsgálata 4 5
5 mellett arról is átfogó képet igyekezett rajzolni, hogy milyen garanciák védik azokat, akik csak a közfoglalkoztatás keretében jutnak munkához. A projekt során elsősorban nem a munkához való jog mint alapjog érvényesülését kívánta vizsgálni, hanem azt, hogy a munka világában biztosítják-e, s ha igen, milyen módon az egyes alapjogokat és alkotmányos követelményeket, így különösen az emberi méltósághoz való jog védelmét, az egyenlő bánásmód, valamint a tisztességes eljárás követelményének megtartását, valamint az alapvető jogállami követelményeket. DR. ZEMPLÉNYI ADRIENNE projektvezető Köszönetnyilvánítás A Munka Méltósága projekt elindításával úttörő feladatot vállaltunk magunkra, hiszen a korábbi ombudsmanok gyakorlatában nem került sor hasonló, a foglalkoztatást érintő vizsgálatsorozatra. Éppen ezért örömmel tapasztaltam, hogy mind a kormányzati, mind a civil szervezetek, de a megkeresett munkáltatók is készséggel támogatták és elméleti valamint gyakorlati tapasztalataikkal gazdagították vizsgálatainkat. Nem tudtunk volna átfogó képet nyújtani a vizsgált csoportok foglalkoztatási helyzetéről a civil szervezetek mindennapi életből merített tapasztalatai nélkül. Így külön köszönöm a fogyatékossággal élő személyek érdekeit képviselő szervezeteknek, így a teljesség igénye nélkül a Salva Vita Alapítvány, a Mozgáskorlátozottak Egyesületeinek Országos Szövetsége, a Siketek és Nagyothallók Országos Szövetsége, a Magyar Vakok és Gyengénlátók Országos Szövetsége, az Értelmi Fogyatékossággal Élők és Segítőik Országos Érdekvédelmi Szövetsége, az Autisták Országos Szövetsége, a Kék Madár Alapítvány, a Motiváció Mozgássérülteket Segítő Alapítvány, a Fogyatékos Személyek Esélyegyenlőségéért Közalapítvány munkatársainak az értékes és számunkra nélkülözhetetlen segítségét. A hajléktalan személyek fővárosi és országos munkavállalási lehetőségeit feltérképező vizsgálathoz nyújtott segítségéért szeretnék köszönetet mondani a Magyar Vöröskereszt, a Magyar Máltai Szeretetszolgálat, a Hajléktalanokért Közalapítvány, a Menhely Alapítvány, az Oltalom Karitatív Egyesületnek, valamint azoknak az itt fel nem sorolt civil- és a hajléktalanok foglalkoztatásával foglalkozó szervezeteknek, akik több éves és évtizedes szakmai tapasztalataikkal, előremutató javaslataikkal segítették az ombudsmani vizsgálat eredményes lefolytatását. Vizsgálatainkat szakmai észrevételeivel segítette még a Nemzeti és Etnikai Kisebbségi Jogvédő Iroda, a Társaság a Szabadságjogokért, a Hallgatói Önkormányzatok Országos Konferenciája, valamint a Magyar Távmunka Szövetség, akiknek ezúton is szeretném megköszönni a segítségét. Szeretnék köszönetet mondani dr. Lehoczkyné Prof. Dr. Kollonay Csillának, az ELTE Állam-és Jogtudományi Kar valamint a Közép-európai Egyetem egyetemi tanárának, aki a foglalkoztatás területén bekövetkező változások miatt elsőként javasolta e munkajogi tárgyú projekt elindítását, hogy a nyitó konferencián tartott előadásával, valamint szakmai észrevételeivel segítette munkánkat. Vizsgálataink során több alkalommal egyeztettünk kormányzati szakem- 6 7
6 berekkel is, így az Emberi Erőforrás Minisztérium Szociális, Család- és Ifjúságügyért Felelős Államtitkárságának, a Nemzetgazdasági Minisztérium Foglalkoztatáspolitikáért Felelős Államtitkárságának, valamint a Belügyminisztérium Közfoglalkoztatásért felelős Helyettes Államtitkárságának munkatársaival, akiknek ezúton is köszönöm segítő együttműködését. Külön köszönöm a Munkaadók és Gyáriparosok Országos Szövetségének, a Magyar Iparszövetségnek, a Fogyatékos Személyek Esélyegyenlőségéért Közhasznú Nonprofit Kft.-nek és a Nyílt Társadalom Intézetnek a projekt megvalósításához nyújtott anyagi támogatását, amelyek segítségével lehetővé vált e kötet kiadása, illetve az, hogy a projekt keretében három szakmai konferenciát is megrendezhettünk. Végül, de nem utolsósorban nagyon köszönöm valamennyi munkatársamnak, hogy ügyszeretetükkel és áldozatos munkájukkal segítettek, hogy ombudsmanként a munkajogi projekt vizsgálatait eredményesen lefolytathattam! PROF. DR. SZABÓ MÁTÉ Előszó Időszerű és jelentős kötetet vesz kezébe az olvasó a 2012-es ombudsmani vizsgálatsorozat eredményeként. Ami a vizsgálat és e kötet aktualitását és fontosságát aláhúzza, az az, hogy az átfogó és komplex vizsgálat mint a neve is jelzi nem csupán egyes állampolgári jogsérelmek vizsgálatára terjedt ki. A 2011-es év során alkotott jogszabályoknak egy olyan együttese volt a vizsgálat tárgya, amelynek egyes darabjai a munka méltóságát és vele együtt az emberi méltóságot külön-külön is, együttesen pedig messzehatóan és komplexen veszélyeztetik. A munka méltósága az emberi méltóság szerves alkotóelemeként több évezredes vallási tanítások és modern emberi jogi nézetek találkozási pontja, megerősítve a klasszikus filozófiai gondolkodás kiemelkedő megállapításaival is. E méltóság elismerése, benne a gyengék és elesettek felemelése, a munka szabadsága és egyenlősége, az emberi társadalom fennmaradásának, ép szövetének megőrzése érdekében vált évezredeken átnyúló értékké és paranccsá. Az Alaptörvény II. cikke biztosítja az emberi méltóság sérthetetlenségét, XII. cikkében a munka szabad megválasztását, XV. cikkében pedig az emberi méltósághoz elengedhetetlen egyenlőséget. A 2011-ben elfogadott törvények együttes hatása nyomán olybá tűnik, hogy a munka és az ember méltósága, annak Alaptörvényben biztosított sérthetetlensége a jogalkotó számára fontos érték ugyan, de csupán jobb időkben megengedhető luxus, amely nehezedő viszonyok között félretehető a nemzetgazdaság és a piacon fontosnak számító szereplők feltételezett érdekeinek védelmében. Az ombudsmani vizsgálat fényében, de részben azon túl is a jogalkotás menete három ponton látszik aláásni azt, amit a munka méltósága jelent. Ezek a következők: 1. a hátrányos helyzetű munkaerő-piaci csoportok, elsősorban a megváltozott munkaképességűek helyzetére, juttatásaira vonatkozó szabályok, 2. a közmunka szabályozása és 3. a foglalkoztatás új munkajogi szabályai. A munka méltóságával nehezen összeegyeztethető szabályok érlelődtek és fel-felbukkantak már a korábbi években is, a radikális változást azonban a 2011-es év hozta meg. Az ombudsmani vizsgálat már nem terjedhetett ki a július 1-jén hatályba lépő új Mt. egészének a munkavállalók alapvető jogaira, emberi méltóságára gyakorolt hatására. Ugyanakkor annak felemás, az elmúlt idők legrosszabb emlékeit idéző szelleme felerősíti a perifériára szorultakat a má- 8 9
7 sodrendű létbe szorító normák hatását és vice versa; az a prés és fenyegetettség, ami a munkaviszonyból kikerülőkre vár, felerősíti a munkaviszonyban állók alávetettségét és kiszolgáltatottságát. Közös vonása e törvényhozási aktusoknak és az ombudsmani alapjogvédelem szempontjából össze is kapcsolja őket az osztályozás, kategorizálás és a másokkal egyenlő méltóság megvonása a megjelölt csoportoktól. Még a támogató, védelmi indítékhoz kapcsolható normák is elsősorban a nőkre, és olykor a fogyatékosokra alkotott szabályok paternalista, megkülönböztető tartalmuknál fogva nem a különbségek megszüntetéséhez, hanem állandósításához járulhatnak hozzá. Közös a normákban a felosztás és megkülönböztetés a munka világát az új normák felosztják jogokkal (még) bíró és jogaikban az emberi méltóság szintje alá szorított, tehát csak ex gratia, a fent levők méltányosságából létező csoportra. Közös továbbá a foglalkozás szabad megválasztását korlátozó terhek természetesnek vétele, és végül, de nem utolsósorban közös a megszorítás, a represszióval fenyegetettség és kiszolgáltatottság erejével való fegyelmezés, közös az alattvalói tudat és engedelmesség kényszerének kialakítása. Ismerve az ilyen helyzeteknek a mindkét oldalon levő szereplőkre gyakorolt romboló hatását, nem tűnik túlzásnak, hogy az ombudsmani vizsgálat eredményeinek a döntéshozók és joggyakorlók általi komoly elemzése és figyelembevétele elengedhetetlen ahhoz, hogy ennek az országnak a rendje ne létbizonytalanságban tartott, megfélemlített emberek keserűen végzett munkájára, hanem szabad emberek által végzett, képességeiknek megfelelő értelmes és hasznos munka örömére és méltóságára épüljön. 1. A sérülékeny munkavégző csoportok vizsgálata A perifériális jellegű munkavállalói csoportok a 20. század utolsó negyedéig elsősorban a csökkent munkaképességűeket és a nőket jelentették, akik elsősorban sajátos helyzetük folytán, részben a velük kapcsolatos előítéletek miatt a tipikus feltételek mellett, azaz teljes munkaidős, határozatlan idejű, közös munkahelyen teljesített munkaviszonyban kevésbé tudtak munkát vállalni. Atipikus munkaviszonyban, részmunkaidőben, bedolgozóként, alkalmi munkásként dolgoztak, vékony, perifériális réteget alkotva és betöltve azt a hézagot, amit a preferált, tipikus formában foglalkoztatott munkavállalói réteg nem is kívánt elvállalni. Kiszolgáltatottság, nyílt megkülönböztetés a munkafeltételekben, bizonytalanság, az érdekképviselet hiánya jellemezte ezt a csoportot. A munkaerőpiacok átalakulásával, a globalizációval a munkaerő-piaci centrum és periféria viszonya átalakult: a vékony, marginális réteg vastagodni, hízni kezdett, a korábban a preferált a belső körhöz tartozók is mind nagyobb számban kényszerültek elfogadni a korábban csak a periféri- ális helyzetű csoportokra jellemző munkafeltételeket: az időleges munkát, a biztonság és szervezett védelem hiányát és az ezekkel automatikusan romló feltételeket. Az így kialakuló torz versenyben elfoglalják a korábban csak családos nők, fogyatékosok, migránsok számára elfogadhatónak tartott, sérülékeny státuszt jelentő foglalkoztatási formákat. Az újabb sérülékenyek kiszorítják a korábbi marginális csoportokat, akik ezzel nemcsak a munkaerőpiacnak, de a társadalomnak is a szélére kerülnek. Az egyenlőként kezelés a hátrányok kiegyenlítését, a másokkal azonos lehetőségekhez hozzájutás, az azonos méltósággal teli élet anyagi-szociális feltételeinek kialakítását jelentené, szükség esetén az állam által tett pozitív intézkedésekkel, intézményi biztosítékokkal. Ezzel az erkölcsi és alapjogi paranccsal ellentétben a 2011-es jogalkotás a megváltozott munkaképességű személyeket a társadalom többi részétől eltérő minőségű személyként kezeli, kijelölve helyüket a puszta fizikai létfenntartás szélén. Nemcsak megfosztja ezt a csoportot a korábban sem bőkezű, de legalább biztosítotti jogon járó ellátástól és szociális segélyezetté degradálja őket, de még azt a lehetőséget is kizárja, hogy az emberi méltóság társadalmi-kulturális minimumához szükséges kiegészítő jövedelemhez legalább a munkaerő-piaci szabályok szerint juthassanak hozzá. A végzettség figyelmen kívül hagyása, a kereseti korlát a munkaerőpiac és a társadalom gazdaságilag, szociológiailag alsó szegmensébe börtönzi ezeket az embereket tekintet nélkül a megmaradt munkaerejükkel hasznosítható képességekre, esetleg magas szintű, a köz számára értékes tudásukra és korábbi hozzájárulásukra. Nem mehetünk el említés nélkül a megváltozott munkaképességűekre vonatkozó jogalkotás már 2007 óta jelen lévő kísérőeleme, a csökkent munkaképességűeket kollektíve, csoportként bűnössé bélyegző szemlélet és ennek retorikája mellett. Ez a szemlélet és retorika a megváltozott munkaképességűeket, mint csoportot mutatja kollektíven bűnösnek a két évtizeddel ezelőtti kétségtelenül kifogásolható leszázalékolási gyakorlatért. 1 Másrészt, ezen is túlmenve, az ország gazdasági-pénzügyi gondjaiért, amelyeket részben velük szándékozik megfizettetni juttatásaik és lehetőségeik elvétele folytán. A teljes megváltozott munkaképességű osztály mint ingyenélésgyanús tűnik fel, ahol a könyörtelen szelekció, a szoros felügyelet és rafinált korlátozás indokolt. Ennek keménykezű végrehajtására az ugyancsak erős préssel terhelt egészségügyi intézményrendszeren keresztül kerül sor. Már korábban is megjelent ez a törvényi kollektív bűnössé nyilvánítás (a jogellenesen eljárókkal szembeni egyedi fellépés helyett) pl. a közpénzekből végkielégítésre jogosultakkal szemben és elvileg bármikor, bármely 1 Ez, a rendszerváltás időszakára eső, és az akkori bizonytalanságokkal összefüggésben levő gyakorlat időközben megszűnt, és elszórt megjelenésének kezelése az azt elkövetők megfelelő szankcionálásának, nem pedig az érintett csoport egészét sújtó az egyenlő bánásmód és társadalmi igazságosság minden szempontjának ellentmondó szabályozás kérdése kellene hogy legyen
8 társadalmi csoport áldozatául eshet, ha a jogalkotó a megfelelően befolyásolt közvéleményre is támaszkodva kijelöli őket bűnösként. A nők munkafeltételei és munkaerő-piaci esélyei a több mint félévszázados európai erőfeszítések ellenére az egész kontinensen elmaradnak a férfiakétól. Magyarországon azonban az elmúlt évek nem fejlődést, hanem visszaesést hoztak. A látszólag nőpárti, anyapárti jogi normák megkülönböztető jellegükkel, az azt kísérő hivatalos retorikával a társadalmi tudatban meglevő különbségeket stabilizálják. Jóllehet negyven év államszocializmus nőpártiságának leckéje taníthatta volna meg, hogy minden, ami az elválasztáson, megkülönböztetésen alapszik még ha ez a megkülönböztetés látszólag előnyös is a társadalmi különbségeket tartósítja, az elmúlt két év normaalkotásának üzenete az, hogy a családon belüli feladatok, a kisgyermekek nevelésével járó terhek elsősorban a nők természetes hivatása, a jog pedig elnézi, sőt támogatja azt, hogy számukra a munkaerő-piaci részvétel másodrendű legyen és ők a munkaerőpiac számára másodrendű szereplők legyenek. gától való megfosztásban megvalósul (nem említve most itt a munkafeltételek megalázóan alacsony szintjét), homályos és kérdéses marad magának a jogviszonynak a természete. A felemás a magánjogi szabadságot és a közigazgatási kötelező jelleget vegyítő jogi minőség a rendszerváltást megelőző rezsim sajátos jogintézményi megoldásai visszaszivárgásának esélye miatt jelez figyelmeztetést, túl a jelentésben foglalt konkrét, nem jelentéktelen jogfosztásokon (munkaidő, szabadság, bérfizetés, munkavédelem stb.). A helyi hatalomnak, kisebb-nagyobb helyi hatalmasságoknak való és egyelőre alig ellenőrzött kiszolgáltatottság a jelentés szinte minden lapjáról visszaköszön. Nem lehet eléggé hangsúlyozni e figyelemfelhívás fontosságát annak megszüntetése érdekében. Az elfogulatlan és alapos vizsgálatról szóló jelentés remélhetőleg tudatosítja annak elemzőiben és a válaszok kidolgozóiban, hogy az ilyen, a méltósággal alapvetően ellentétes szituációk szinte a szereplők emberi minőségétől függetlenül túlnyomórészt mindkét fél emberi minőségét rombolják és egyben a társadalom egészének méltóságán ejtenek sebet. 2. A közmunka Az emberi munkának a személyiség kiteljesedésében és a mindennapi megélhetésben betöltött szerepéből kiindulva a közmunka a munkavégzésből eredő hasznosságérzet és méltóság fenntartásának eszköze lehet. A közmunka intézményét bevezető országok többségében valóban a munkaerőpiaccal való kapcsolat, az egyén hajlamainak, munkatapasztalatának megfelelő munkalehetőség fenntartásának eszköze. Abban az egyediségben azonban, ahogyan Magyarországon a évi CVI. törvény alapján intézményesült és megvalósul, az emberi szabadság és egyenlőség gondolatával, az emberi méltósággal való összeegyeztethetőség komoly kérdéseit veti fel eltekintve most az intézményrendszer bizonyítottan alacsony gazdasági hatékonyságától. A közmunka intézményének létrehozásában nyilvánul meg legerőteljesebben a kényszerítési szándék: a munkaválasztás szabadságnak megvonásával és különösképpen a helyi hatalom által, a végrehajtás során történő kiszolgáltatottság megteremtésével. Ezt a kiszolgáltatottságot a törvény egyrészt a társadalmilag egyenlőtlen pozíciók jogszabályi kiosztásával, valamint a homályos jogi szabályozás önkényes értelmezési lehetőségével hozza létre. A közmunka a Munka Törvénykönyve által szabályozott munkaviszonytól különböző, önálló közfoglalkoztatási jogviszony 2 deklarálja a Közfoglalkoztatásról szóló törvény Indokolása, amelyre azonban az ott meghatározott (nem jelentéktelen) eltérésekkel a Munka Törvénykönyve rendelkezéseit kell alkalmazni. Míg egyrészről tehát az alapjogi sérelem amint a kötetben szereplő jelentés megállapítja már önmagában a kényszer erejével való belépés, a munka és a munkáltató megválasztásának szabadsá évi CVI. tv. Indokolása, 1. -hoz fűzött indokolás. 3. A Munka Törvénykönyve Az ombudsmani vizsgálat nem terjedhetett ki a Munka Törvénykönyve szabályainak hatására és végrehajtására (jóllehet a jelentések szövege, helyesen, már az időközben hatályba lépett kódex rendelkezéseire hivatkozik). Elkerülhetetlen azonban úgy tekinteni az új Mt.-re, mint amely a sérülékeny csoportok, a közmunkások emberi méltóságát sértő jogi normák hatását fokozza, és viszont: az új Mt.-nek a munkajog klasszikus elveivel és modern elméleteivel ellentétes szelleme és rendelkezései a sérülékeny csoportokra, a közmunkásokra kiszabott méltatlan feltételeknek a munka méltóságát romboló hatását felerősítheti. Az utóbbi évek ún. flexibilizálási magyarul, a munkavállalót védő korábbi megkötéseket lebontó törekvéseiben gyakori érv a munkaerőpiac kettészakadására történő hivatkozás. Az informális (atipikus, gyakran be nem jelentett vagy csak korlátozottan formalizált) és a formális szektor kettészakadása, megegyezik a fent említett periféria és centrum viszonyának és arányainak átalakulásaként jelölt folyamattal. Jogos az a bírálat, amely az informális szektorhoz, a perifériához tartozó csoportok alacsony, a méltósággal megélt munkáséletet nem biztosító feltételeit bírálja. Az erre való reagálás azonban, amely ezért a még formalizált és viszonylagos biztonságot nyújtó körülmények között dolgozókat hibáztatja, és a megoldást ez utóbbiak munkafeltételeinek lebontásában látja, veszélyes, lefelé irányuló spirált indít el (a nemzetközi terminológiában race to the bottom -nak, a gödör alja felé irányuló versenynek nevezik) és a munka méltóságáról az emberiség máig tartó fejlődése során kialakult elvekkel ellentétesen a Manchester-kapitalizmus korszakába viszi vissza a munka világának viszonyait. Az új Mt. azonban ezt a lefelé egyenlősítő, a biztonságot és jogi védelmet 12 13
9 gyökeresen lebontó irányt követi. Míg egyrészről figyelmen kívül hagyva a munkáltató és munkavállaló közti lényeges erőkülönbséget és egyenlő partnerekként tekintve a feleket, szabaddá teszi az utat az egyoldalúan előnyös megállapodások kötése felé, másik oldalról a munkaviszonyon belül szinte feudális függésbe helyezi a munkavállalót, gazdasági érdekét és személyiségét, magánéletét is alárendelve a munkáltatói érdeknek és akaratnak. Az ombudsmani komplex vizsgálat fényében nézve az új Mt.-t, a három területhez tartozó személycsoportok az egészségkárosodottak és fogyatékosok, valamint a nők, a közmunkára kötelezettek, továbbá az Mt. hatálya alatt foglalkoztatottak munkafeltételeinek kevés jót ígérő, lefelé történő harmonizációja is kirajzolódik. Ennek egyik legijesztőbb előjele a közmunkaprogramban foglalkoztatottak számának tervezett nagyarányú növelése, és a még stabil alkalmazási viszonyban foglalkoztatottak máris több helyen megvalósult lecserélése közmunkásokra. Hozzájárulhat a lefelé tartó versenyhez a még munkaviszonyban állók nagyfokú bizonytalansága és kiszolgáltatottsága a munkáltató által egyoldalúan értelmezhető törvényi fogalmak és rendelkezések bizonytalanságai miatt. * Még nem érkezett válasz az ombudsmani jelentésre. Remélhető, hogy azok, akiknek feladata a jelentés tanulmányozása, elemzése és a megfelelő intézkedések megtétele, nemcsak az átfogó vizsgálat által érintett területeken történt állampolgári jogsérelmek intézményes kiküszöbölésének feladatát oldják meg, hanem a figyelmes olvasó szemével már a jelentésből is észlelhető, de a napi jogalkalmazás alapján is felgyűlt tapasztalatok alapján a munkajogi szabályokból származó, és a munka méltóságával összeegyeztethetetlen további alapjogi sérelmekre is kiterjed a döntéshozói és végrehajtói figyelem. Így téve szükségtelenné egy, a munkatörvényi rendelkezésekkel kapcsolatos újabb vizsgálatot. Lehet azzal érvelni, hogy nehéz időkben, gazdasági megszorítások idején nem az egyének szabad döntéseinek támogatására vagy a sok pénzzel azonos helyzetbe hozhatókra történő költekezésnek van helye; hogy most a jognak az egyénre tekintet nélkül azt kell diktálnia, ami a közösségnek hasznos. Ez azonban nemcsak az érintett csoportok, hanem az egész társadalom méltóságát és jövőjét veszélyeztetheti, visszarepítve mindannyiunkat egy olyan múltba, amelytől megszabadulni közös vágya volt a ma kormányon levőknek és civil bírálóiknak egyaránt. dr. Lehoczkyné Prof. Dr. Kollonay Csilla az ELTE Állam- és Jogtudományi Kar valamint a Közép-európai Egyetem egyetemi tanára 1. A Munka Méltósága projekt bemutatása 1.1. Összefoglaló a projekt egész éves munkájáról I. A projekten belül két fő vizsgálati irányban folytak vizsgálatok. Az egyik vizsgálatsorozat középpontjában az egyenlő bánásmód követelmények megtartása állt. Mivel az alapvető jogok biztosának tevékenysége során megkülönböztetett figyelmet kell fordítania a leginkább veszélyeztetett társadalmi csoportok jogaira, ezért ezekben a vizsgálatokban elsősorban az egyes védett csoportba tartozó személyek foglalkoztatási, munkavállalási lehetőségeire fókuszáltunk. Így a nők és kisgyermekes anyák, a pályakezdő fiatalok, a hajléktalanok, a fogyatékossággal élők elhelyezkedésének, foglalkoztatási lehetőségeinek feltárására. A nők és kisgyermekes anyák elhelyezkedési esélyeinek vizsgálata során igyekeztünk feltárni, hogy melyek azok az okok, amelyek megnehezíthetik az érintettek munkába állását. A munkáltatók élnek-e a különböző alternatív munkavállalási formák (részmunkaidő, távmunka) lehetőségével, illetve hogy a munkaügyi központok milyen képzési, továbbtanulási lehetőséget nyújtanak a munkába állás megkönnyítése érdekében. A pályakezdő fiatalok vonatkozásában két vizsgálat is indult. Az egyik vizsgálat általánosságban tekintette át, hogy milyen esélyekkel indulnak a gyakorlati tapasztalattal nem rendelkező, pályakezdő fiatalok a munkaerőpiacon és milyen segítséget kapnak ahhoz, hogy mielőbb munkába álljanak. A másik vizsgálat pedig arra kereste a választ, hogy a felsőoktatási reform előkészítése és a felvételi keretszámok megállapítása során, az illetékes szakminisztériumok együttműködtek-e annak érdekében, hogy a megváltozott felsőoktatási finanszírozási rendszer következtében a felsőoktatásból kiszoruló és esetlegesen munkát vállalni kényszerülő szakképzetlen és gyakorlati tapasztalatokkal nem rendelkező fiatalok elhelyezkedési esélyeit, a munka világába történő bevezetésének lehetőségeit elősegítsék. A gyermekek jogainak védelme érdekében külön vizsgálatban tekintettük át azt is, hogy hazánkban jelen van-e, illetve az illetékes szervek mit tesznek az illegális gyermekmunka felszámolása érdekében
10 A hajléktalanok foglalkoztatásával összefüggésben szintén két vizsgálat zajlott. Az első félévben azokat a lehetőségeket tekintettük át, hogy milyen esélyeket és segítséget kaphatnak a fővárosban élő hajléktalan emberek ahhoz, hogy visszatérhessenek a munka világába, a második félévben pedig a vizsgálatot kiterjesztettük a vidéken élő hajléktalanokra is annak érdekében, hogy átfogó képet nyerjünk a hajléktalan személyek elhelyezkedésének, foglalkoztatásának lehetőségeiről. A fogyatékossággal élők foglalkoztatása rendkívül összetett feladat, éppen ezért ezen a területen négy vizsgálat is indult. Az első vizsgálat során általánosságban tekintettük át a fogyatékossággal élők elhelyezkedési esélyeit, az azt elősegítő jogszabályi környezetet, támogatási formákat, majd ezt követően került sor a fogyatékossággal élők munkakörülményeinek, a fogyatékosbarát munkahelyek megteremtésének, a fogyatékosok integrált foglalkoztatási lehetőségeinek a vizsgálatára. A foglalkoztatás alapja a megfelelő képzés biztosítása, ezért kiemelt figyelmet fordítottunk annak feltárására is, hogy biztosított-e a fogyatékos személyek, gyermekek megfelelő képzése, szakképzése, s lehetőségük van-e arra, hogy az egész életen át tartó tanulás jegyében részt vegyenek munkaerő-piaci képzésen, továbbképzésen annak érdekében, hogy az esetlegesen elavult tudásukat új, piacképes tudással, szakmával bővíthessék. Egy konkrét panaszbeadvány alapján vizsgálatunk kitért arra is, hogy milyen akadályai vannak a cselekvőképességet kizáró gondnokság alatt álló személyek foglalkoztatásának. II. A projekt keretében indított vizsgálatok másik irányát az átalakított közfoglalkoztatási rendszerrel kapcsolatban felmerülő egyes alapjogi problémák felmérése jelentette, a konkrét panaszok kivizsgálásán keresztül, valamint azon túlmutatóan is, egy országos szintű, átfogó helyzetkép megrajzolásával. A közfoglalkoztatási vizsgálatsorozat keretében öt jelentés is készült: 1. A helyszíni vizsgálatok tapasztalatain alapuló előzetes jelentésben a Jászkarajenő, Gyöngyös, Bátonyterenye, Mány településeket érintő helyszíni vizsgálatok tapasztalatai alapján négy fontos gyors ombudsmani reagálást igénylő problémát emeltünk ki. Ezek: bérezés, bérkifizetés, képzések elmaradása, a közfoglalkoztatásból való kimaradás következményei, az együttműködési kötelezettség ellenőrzéséből adódó anomáliák. 2. Az esélyegyenlőségi szempontú jelentés az általános vizsgálathoz kapcsolódó, azt kiegészítő vizsgálat eredménye, amelynek célja annak megállapítása volt, hogy a közfoglalkoztatási rendszernek vannak-e olyan, az esélyegyen- lőség megvalósulását támogató elemei, amelyek elősegítik a roma nemzetiségű lakosok foglalkoztatási integrációját. 3. A fenntarthatósági szempontú jelentés amely helyszíni vizsgálatok, illetve írásos megkeresések tapasztalatain alapul egyrészről arra a kérdésre kereste a választ, hogy a Startmunka mintaprogram célkitűzései a helyi megoldások erősítése az élelmiszer- és az energiaellátás területén, értékteremtő, termelő jellegű munka megvalósulnak-e, másrészről a jó önkormányzati gyakorlatokat kívánta összegyűjteni. 4. Ezek mellett sor került egy egyedi panaszbeadványon alapuló vizsgálatra is. A Fővárosi Katasztrófavédelmi Felügyelőségnél folytatott vizsgálat arra a kérdésre kereste a választ, hogy az állami szervek közfoglalkoztatási gyakorlata megfelel-e az országos közfoglalkoztatási programról szóló jogszabályban foglaltaknak. 5. A közfoglalkoztatási vizsgálatsorozatot záró átfogó, rendszerszintű jelentés célja egy országos szintű átfogó helyzetkép megrajzolása volt a közfoglalkoztatás rendszerével összefüggésben. Ebben igyekeztünk összegyűjteni az egész éves vizsgálati tapasztalatainkat, a feltárt problémákat és az arra irányuló megoldási javaslatainkat. (Méltó munkakörülmények és feltételek, méltó munka, méltó bérezés, jogszabályi előírások betartása, hatósági ellenőrzés rendszere stb.) III. Alkotmánybírósági beadványok A projekt keretében a vizsgálatok mellett három alkotmánybírósági indítvány is benyújtásra került: a sztrájkhoz való jog érvényesülésével kapcsolatos alapjogi kérdésekkel; a hallgatói szerződésekre vonatkozó szabályozás alkotmányosságával; az új Munka Törvénykönyve várandós anyákra vonatkozó szabályozásának alkotmányosságával összefüggésben. IV. Rendezvények A vizsgálatok mellett nagy hangsúlyt fektettünk arra is, hogy lehetőséget biztosítsunk a különböző szakmai álláspontok megismertetésére. A foglalkoztatással, a közfoglalkoztatási rendszerrel összefüggésben felmerült legfontosabb kérdések, dilemmák megvitatása, a problémák minél szélesebb körű és alaposabb feltárása, valamint vizsgálati tapasztalataink, eredményeink megosztása érdekében 2012 folyamán három szakmai rendezvényre is sor került a projekt keretében: A Munka Méltósága új irányok, időtálló garanciák? címmel, május 3-án került sor a projekt nyitó rendezvényére 16 17
11 Alapjogok és közfoglalkoztatás címmel a közfoglalkoztatás rendszeréről, az eddigi tapasztalatokról és problémákról tartottunk tematikus műhelybeszélgetést október 3-án, végül Garanciák, jogok, esélyek? A kiszolgáltatottak méltóságának védelme a munka világában című konferenciával zártuk az egész éves tevékenységünket, december 3-án. Mindhárom rendezvényünket nagy érdeklődés kísérte, azon részt vettek és előadtak az érintett minisztériumok vezetői, a civilszervezetek képviselői, valamint külső foglalkoztatási szakértők is A projekt tézisei 1. A munka világa és a munkához való jog a vizsgálati terület A projekt keretében az alapvető jogok biztosa a méltó munkához való jog érvényesülésével, a foglalkoztatás területén az állami szerepvállalással öszszefüggő kérdésekkel, a tág értelemben vett munka világának jogilag releváns és megragadható elemeivel kívánt foglalkozni. A munka világa hatalmas területet, számtalan témát ölel fel, de az ombudsmani vizsgálatok és problematizálható kérdések köre jóval szűkebb. A kiindulópont, hogy a biztos elsődleges feladata az alapvető jogok védelme, ezen belül a hatóságok, valamint a közszolgáltatók tevékenységével kapcsolatos alapjogi viszszásságok feltárása és orvoslása, ebből következően jogvédő munkája során az alapjogi szempontrendszer alkalmazása a meghatározó. A projekt kiindulópontjaként azt a területet kellett behatárolni, amelyet a proaktív ombudsmani vizsgálat sikerrel érinthet, ezen belül pedig azokat a pontokat, amelyek alapjogi érvek mentén sikeresen tematizálhatóak. Az ombudsmannak nincs lehetősége a munkajogviszonnyal összefüggésben vizsgálódni, hatásköre nem terjed ki a munkajogviszony egyik szereplőjének tevékenységére sem, még akkor sem, ha egyébként adott esetben a munkáltató egy hatóság vagy közszolgáltatást végző szerv. Az aszimmetrikus jogviszonyon belül a kiszolgáltatottabb helyzetben lévő munkavállalók jogainak védelmét, a törvényi garanciák betartását elsődlegesen a bíróságok biztosítják. A munka világával kapcsolatos markáns hatásköri korlátot jelent továbbá a vizsgálható szervek, szervezetek köre és az is, hogy az alkotmányossági-alapjogi szempontok mellett az egyes foglalkoztatást érintő szakmaiszakpolitikai kérdések esetleges megítélésétől a biztos eredendően tartózkodik. A projekt tartalmára, terjedelmére döntő hatással volt az ombudsman által alkalmazható alapjogi érvrendszer, így a munkához való jognak az alapjogi rendszerben elfoglalt helye, az alapjog jellege. Az alapvető jogok biztosa az alapjog jellegénél fogva a projekt keretében elsősorban nem a munkához, foglalkoztatáshoz való jog érvényesülését vizsgálta, hanem más alapjogok és alkotmányos követelmények, elvek biztosítását a munka világában (pl. a munkavédelem területén vagy a közfoglalkoztatásban) így kiemelten az emberi méltósághoz való jog védelmét, az egyenlő bánásmód követelményének megtartását, a kapcsolódó szabályozás esetében a jogállami elveket és követelményeket. A munkához és foglalkozáshoz való jog szociális jogi jellege folytán az állami beavatkozás, szerepvállalás az elsődleges, a foglalkoztatáspolitika eszközrendszerének kialakítása során a jogalkotó nagy szabadságot élvez, a szerepvállalás visszafogása esetén hivatkozhat az állami mindenkori teherbíró képességére (annak csökkenésére) mindezek alapján az alanyi jogi jelleg és az ezzel járó közvetlen kikényszeríthetőség minimálisnak mondható. Ezzel együtt a munka világában is léteznek valódi alapjogok is, amelyek érvényesülését garanciális törvényi szabályok biztosítják, így például ide sorolható a sztrájkhoz (munkabeszüntetéshez) való jog, a munka szabad megválasztásához való jog, a vállalkozás szabadsága. Általános tapasztalat, hogy az ombudsmani jogvédelem elsődlegesen az alanyi jellegű alapjogok (méltóság, személyiségi és szabadságjogok) körében hatékony, az egyébként az állam teherbíró képessége szempontjából is érzékeny szociális jogok esetében a fokozottabb állami szerepvállalásra tett javaslatot igen alaposan, nagy figyelemmel kell megfogalmazni. 2. Az ombudsmani szerepvállalás és lehetőségek Valamennyi ombudsmani projekt kialakítása során alapvető jelentősége van annak, hogy a biztos meghatározza, hogy milyen szerepfelfogást fog majd követni. A biztosi szerepvállalás formáit és a vizsgálatok határait a hatályos ombudsmantörvény keretei közt, azok megfelelő értelmezésével kell feltárni. A releváns alapjogi és hatásköri szempontok elsődlegessége mellett indokolt számításba venni a korábbi, átfogó vizsgálatok és projektek tapasztalatait, mindezekre támaszkodva a projekt felhasználja az alapvető jogok biztosának rendelkezésre álló jogi eszközeit és erőforrásait. Hasonlóan a korábbi méltóságprojektekhez, az ombudsmani szerepfelfogás a vizsgált alapjogi kérdések jellegének megfelelően itt is kettősséget mutat, egyszerre jelenik meg markánsan a klasszikus vagy hagyományos jogvédő, méltóságvédő attitűd, valamint problémafeltáró, a terület szereplői között az alapjogi szempontrendszer érvényesítése mellett közvetítő, koordináló szerepvállalás. A projekt keretében a biztos a számításba vett alapjogi-alkotmányjogi érvrendszer mentén a közvetlen érdekvitákban való részvétel elkerülése mellett a közös fórum és párbeszéd lehetőségét is meg kívánta teremteni az érintettek számára, a komplex kérdéskörök áttekintése során pedig be kívánta vonni a szakmai-tudományos szféra jeles képviselőit is (egyeztetések). Az alapvető jogok biztosa egy adott társadalmi probléma mögött álló öszszefüggésrendszer feltárása során autonóm, objektív és neutrális módon, kizárólag alapjogi érvek felsorakoztatásával és összevetésével tesz eleget man
12 dátumának. Az ombudsmani intézmény megalakulása óta az országgyűlési biztos következetesen, zsinórmértékként támaszkodott az Alkotmánybíróság alapvető jogállami garanciákkal és az alapjogok tartalmával kapcsolatos elvi megállapításaira, valamint az ombudsmani jogvédelem speciális vonásainak megfelelően alkalmazta az egyes alapjogi teszteket. Az ombudsmanok irányadónak tekintették az Alkotmánybíróságnak az egyes alapjogok és alkotmányos követelmények tartalmával kapcsolatos megállapításait. Az alapvető jogok biztosa pedig az Alaptörvény január 1-jei hatálybalépése után míg az Alkotmánybíróság eltérő álláspontokat nem fogalmaz meg e projekt keretében is az ismertetett gyakorlatot kívánta követni. A nyilvánosság erejének segítségével az országgyűlési biztos továbbra is fel fogja hívni a figyelmet a jogbiztonság követelményével, az egyenlő méltósághoz való joggal vagy éppen a szociális biztonsághoz való joggal összefüggő elvi megállapításokra, követelményekre. 3. Panaszalapú vizsgálatok, problématérkép és az ombudsmani eszközök A projekt egyik kezdőpontját jelentik az ombudsmanhoz 2012-ben és azt megelőzően érkezett, a munkával és foglalkoztatással összefüggő akár hatáskör hiányában egyébként nem is vizsgálható egyes állampolgári panaszok áttekintése. A követett módszer, hogy alulról, azaz a panaszbeadványokban jelzett gyakorlati problémákra és anomáliákra épülnek az átfogóbb, akár hivatalbóli vizsgálatok. A panaszokban megfogalmazott problémák, kérdések továbbá jelzik azt a területet és irányt, amelyre a biztosnak a jogtudatosítás és aktív közvélemény formálás során érdemes elindulnia. A projekt egyaránt koncentrálni kíván mind az aktuális, mind az akutabb problémák felderítése, a vizsgálati feljegyzésekből összeálló egységes, panaszalapú problématérkép számításba veszi, hogy az országgyűlési biztos elsődlegesen a hatósági, közszolgáltatói jogalkalmazási tevékenység ellenőrzésére hivatott. Bár ahogyan az korábban már szerepelt, a munkajogviszonnyal (ideértve a közszolgálati és szolgálati jogviszonyt is) összefüggő jogsérelmekkel a biztos nem foglalkozhat, azonban a hatósági ellenőrzésre hivatott szervek, munkaügyi-munkavédelmi hatóságok tevékenységét a jogorvoslati lehetőség kimerítését követően már vizsgálhatja, azaz az ellenőröket ellenőrizheti. A projekt egyaránt merít a korábbi ombudsmani gyakorlat, az állampolgári jogok országgyűlési biztosa, illetve a nemzeti és etnikai kisebbség jogok, valamint a jövő nemzedékek országgyűlési biztosa által lefolytatott átfogó vizsgálatok, továbbá az eddigi alapjogi projektek kiemelten a sztrájkjogi projekt tapasztalataiból. Felhasználja az ombudsmani jogvédelmi készletrendszer valamennyi bevált eszközét, valamint fórumot biztosít a szereplők együttműködésének, együttgondolkodásának előmozdítására, a jogtudatosság fejlesztésére. A biztos a jogvédelem helyzetének feltárása, az ellenőrök tevékenységének említett ellenőrzése érdekében a rendelkezésére álló hagyományos (helyszíni vizsgálatok, adott hatóságok felkérése vizsgálat lefolytatására, információgyűjtés), valamint proaktív, preventív jellegű alapjogvédelmi eszközöket továbbra is alkalmazza. Megjegyzendő, hogy az eddigi ombudsmani gyakorlatban ritka volt, hogy jelentésében a foglalkoztatáshoz való jog sérelmét vizsgálta vagy állapította volna meg, a munka világával összefüggésben a vizsgált esetek, szervek jellege folytán is általában más alapvető jogokkal, alkotmányos követelményekkel összefüggő visszásságok feltárására került sor. a) panaszbeadvány alapján munkaügyi, munkavédelmi hivatalok eljárásával, döntésével, mulasztásaival kapcsolatos egyedi vizsgálatok (jogbiztonság követelménye, tisztességes eljáráshoz, illetve jogorvoslathoz való jog): jellemzően az eljárások elhúzódása, elmulasztása vagy éppen a jogszerűtlen eljárások kapcsán; 1 b) a hivatásosok jogállásával, fegyelmi jogkör gyakorlásával, valamint az illetményének megállapításával kapcsolatos egyedi és átfogó jellegű vizsgálatok (jogbiztonság és egyenlő bánásmód követelménye, tisztességes eljáráshoz és jogorvoslathoz való jog); 2 c) a gyermekek munkavégzésével, annak korlátaival kapcsolatos átfogó vizsgálat; 3 d) a gépjárművezető-oktató szakképzés szünetelése miatt a foglalkozás szabad megválasztásához való jog sérelmének megállapítása. 4 A kiemelt példákból látható, hogy ezen a területen már korábban is egyrészt nem a foglalkoztatáshoz való joggal, hanem más alapjogokkal, követelményekkel összefüggő visszásságok megállapítására került sor, másrészt pedig a munka világához szorosan kapcsolódik a sztrájkhoz való jog gyakorlása, valamint a valamely okból átmenetileg munkanélkülivé vált személyek támogatása, segélyezése: két olyan kiemelt témáról van szó, amellyel számos ombudsmani jelentés foglalkozott Az alapjogi szempontrendszer, a munka és méltóság Az Alkotmány korábbi rendelkezéseit értelmező, közel két évtizedes alkotmánybírósági gyakorlatban a munkához való jog alkotmányos alapjogként a munka és a foglalkozás szabad megválasztásához való jogot jelentette. Erre figyelemmel számos ombudsmani jelentés, valamint éves beszámolók is rögzítették a foglalkoztatáshoz való jog jellegadó sajátosságait. A második generációs szociális jogok közé sorolható foglalkoztatáshoz való 1 Lásd OBH-5061/2007, OBH-2061/2008 és AJB-7686/ Lásd OBH-3349/2008, OBH-2840/2008 és AJB-5/ Lásd AJB-4147/ Lásd AJB-6588/ A szociális segélyezéssel kapcsolatban lásd különösen: OBH-2972/2008 és AJB1062/
13 jog két elemből áll, az egyik a jog a munkához, a munkavégzéshez, amely a munkahelyteremtést és ezek megőrzését, a munkanélküliség kezelését szolgáló állami foglalkoztatáspolitikát foglal magában, a másik pedig a foglalkozás megválasztásának szabadsága (alanyi jellegű jog). A foglalkoztatáshoz való joghoz kapcsolódik a munkahelyi szervezkedés szabadsága, amely arra is kiterjed, hogy a munkavállalók kollektíven, gazdasági és szociális érdekeik érvényre juttatása érdekében sztrájkjogukkal élhetnek. Az Alkotmánybíróság szerint a korlátozás más-más mérce alapján ítélendő meg aszerint, hogy a foglalkozás gyakorlását vagy annak szabad megválasztását korlátozza-e az állam, s az utóbbin belül is különbözik a megítélés az adott foglalkozásba kerülés szubjektív, illetve objektív korlátokhoz kötésének megfelelően. A munkához való jogot az veszélyezteti a legsúlyosabban, ha az ember az adott tevékenységtől el van zárva, azt nem választhatja. Bár a január 1-jétől hatályos Alaptörvény számos alkotmányi elemet átvesz, érintetlenül hagy, a szociális jogokkal, ezen belül a foglalkoztatáshoz való joggal összefüggésben több figyelemreméltó változtatást hajt végre, ezek jelentősége azonban eltérő lehet. Az Alaptörvény például nem tartalmazza az egyenlő munkáért egyenlő bért elvét, azonban az Alkotmánybíróság értelmezésében az Alkotmány 70/B. (2) bekezdése az általános diszkriminációtilalmat megfogalmazó rendelkezésnek (70/A. ) a munka világára való konkretizálása, így ez elvben nem okoz értelmezési problémát. Az Alaptörvény XII. cikk (1) bekezdése lényegében, kisebb módosítással átemelte az Alkotmány 70/B. (1) bekezdését, de nem tartalmazza annak első fordulatát, vagyis, hogy a Magyar Köztársaságban mindenkinek joga van a munkához. Mindez ugyanakkor nem feltételez tartalmi változást, mivel az Alkotmánybíróság gyakorlatában a munkához való jog alkotmányos alapjogként a munka és a foglalkozás szabad megválasztásához való jogot jelenti. Az Alaptörvény XII. cikk (1) bekezdésének második mondata ugyanakkor már egy teljesen új elemet és megközelítést foglal magában: jelentheti egyrészt a munkavégzési kötelezettség előírását a közösség gyarapítása érdekében a képességek és lehetőségek függvényében, másrészt a munkavégzéshez kapcsolódó arányos közteherviselés előírását egyaránt. Természetesen azt is hozzá kell tenni, hogy ezen a területen (is) az alkotmányos mérce, szemlélet (esetleges) változása csak komplex, más alaptörvényi szakasz (pl. emberi méltósághoz való jog, szociális biztonsághoz való jog) értelmezésével együttesen vázolható fel. A kötelező és irányadó majdani alkotmánybírósági határozatok megszületéséig ugyanakkor az európai sztenderdek (különösen a közösségi alapjogi normák) mellett kizáró rendelkezés hiányában az ombudsman számára továbbra is használhatók a korábbi alkotmánybírósági gyakorlat megállapításai. Az Alaptörvény XVII. cikke ugyancsak kiemelendő rendelkezéseket tartalmaz: rögzíti az együttműködési kötelezettséget, amely szerint a munka- vállalók és a munkaadók a munkahelyek biztosítására, a nemzetgazdaság fenntarthatóságára és más közösségi célokra is figyelemmel együttműködnek egymással. Az Alaptörvény rendelkezik arról is, hogy minden munkavállalónak joga van az egészségét, biztonságát és méltóságát tiszteletben tartó munkafeltételekhez, a napi és heti pihenőidőhöz, valamint az éves fizetett szabadsághoz. A projekt nyilvánvaló vezérfonala az egyenlő méltósághoz való jog érvényesülése a munka világában, különös tekintettel az egyik kiemelt vizsgálati irányra, az átalakított-kiterjesztett közfoglalkoztatási rendszerrel kapcsolatban felmerülő egyes alapjogi problémák bemutatására a konkrét panaszok kivizsgálásán keresztül, valamint azon túlmutatóan egy országos szintű, átfogó helyzetkép megrajzolására is törekszik. Az ombudsman ezen a területen külön figyelmet fordít arra, hogy a méltó munkakörülmények és munkafeltételek, értelmes és nem megalázó munka biztosítása, a jogszabályi előírások betartatása, hatósági ellenőrzése megfelelően történik-e a mindennapi gyakorlatban azokon a településeken, amelyeket a panaszok érintenek. A biztos ismételten foglalkozik a sztrájkhoz való jog mint alanyi jogi jellegű alapjog a munka világában érvényesülésével a munka világában az Alaptörvény hatálybalépését követően, ezen a területen kvázi utóvizsgálatokat folytatva. Az Alaptörvény XVII. cikk (2) bekezdése alapján törvényben meghatározottak szerint a munkavállalóknak joguk van ahhoz, hogy érdekeik védelmében munkabeszüntetést tartsanak. Az Alaptörvény elfogadását követően eddig nem került sor új sztrájktörvény megalkotására, vagyis az 1989-es szabályozás több időközbeni módosítással továbbra is hatályban van. Az utóvizsgálatokkal összefüggésben megjegyzendő, hogy folyamatban van emellett jelenleg az Alkotmánybíróság előtt annak az ombudsmani indítványnak az elbírálása, amelyet még 2009 végén nyújtott be a biztos. A mulasztásban megnyilvánuló alaptörvény-ellenesség megállapítására, valamint részben utólagos normakontrollra irányuló indítvány elbírálását követően várható fejleményekre, továbbá az esetleges törvényalkotásra reagálva a biztos folyamatosan nyomon követi az eseményeket. 5. Az egyenjogúság és egyenlő bánásmód követelménye a munka világában Az Alaptörvény XV. cikkének (2) bekezdése tartalmazza a diszkrimináció tilalmát, mely szerint Magyarország az alapvető jogokat mindenkinek bármely megkülönböztetés, nevezetesen faj, szín, nem, fogyatékosság, nyelv, vallás, politikai vagy más vélemény, nemzeti vagy társadalmi származás, vagyoni, születési vagy egyéb helyzet szerinti különbségtétel nélkül biztosítja. Az Alaptörvény XV. cikk (4) bekezdése továbbá előírja, hogy Magyarország az esélyegyenlőség megvalósulását külön intézkedésekkel segíti, a XV. cikk (5) bekezdése emellett külön is kiemeli, hogy Magyarország kü
14 lön intézkedésekkel védi a gyermekeket, a nőket, az időseket és a fogyatékkal élőket. 6 A két évtizedes, töretlen, az Alaptörvény fenti rendelkezése alapján továbbra is irányadónak tekinthető alkotmánybírósági gyakorlat rögzíti, hogy a hátrányos megkülönböztetés tilalma arra vonatkozik, hogy a jognak mindenkit egyenlőként, egyenlő méltóságú személyként kell kezelnie, az egyéni szempontok azonos mértékű figyelembevételével kell a jogosultságok és kedvezmények elosztásának szempontjait meghatározni. A megkülönböztetés alkotmányossága tekintetében az Alkotmánybíróság két mércét alkalmazott. Az alkotmányos alapjogok tekintetében megvalósuló egyenlőtlen bánásmód esetén annak alkotmányossága az alapvető jogok korlátozására irányadó szükségességi-arányossági teszt alapján ítélhető meg. Bár az Alkotmány ahogyan az Alaptörvény is szövegszerűen csak az alapvető jogok tekintetében tiltotta a hátrányos megkülönböztetést, az Alkotmánybíróság szerint e tilalom, ha a megkülönböztetés sérti az emberi méltósághoz való alapvető jogot, kiterjed az egész jogrendszerre. Az egyenlő bánásmóddal és az esélyegyenlőséggel összefüggésben érdemes arra is utalni, hogy az alapvető jogok biztosa számára az ombudsmantörvény immár fontos célként fogalmazza meg a leginkább veszélyeztetett társadalmi csoportokhoz tartozó személyek jogainak fokozott védelmét, ugyanakkor eddig az országgyűlési biztosok külön törvényi felhívás nélkül is kiemelt figyelmet fordítottak az ebbe a csoportba tartozók alapvető jogainak a védelmére. A töretlen ombudsmani gyakorlat alapján nyilvánvalóan e személyi körbe tartoznak különböző okok miatt a hajléktalanok, a fogyatékossággal élő személyek, az idősek, a betegek, ezen belül pedig kiemelten a pszichiátriai betegek, a fogvatatottak, továbbá ide sorolhatóak a 18 év alatti gyermekek, sőt a 18 év feletti fiatal felnőttek is. A felsorolt egyes társadalmi csoportok más és más okokból (például egzisztenciális helyzetük, életkoruk, egészségi vagy mentális állapotuk miatt) minősülhetnek veszélyeztetettnek, a közös pont bennük az, hogy helyzetük miatt egyfelől kiszolgáltatottak valamennyi állami, közhatalmi beavatkozással szemben. Másfelől esetükben súlyos és közvetlen következményekkel járhat az is, ha az állam nem tesz eleget egyes alkotmányos feladatainak, a speciális, rászorultakat segítő szabályozás és gyakorlat kialakításával, fenntartásával kapcsolatos kötelezettségeit nem vagy nem megfelelően látja el. Legyen szó ugyanakkor indokolatlan közhatalmi beavatkozásról, vagy éppen állami feladat, kötelezettség elmulasztásáról, az érintettek jog-, illetve érdekérvényesítő képessége minimális. 6 Sajnálatos módon az Alaptörvény is ezt a megfogalmazást használja a XV. cikk (5) bekezdésében, miszerint Magyarország külön intézkedésekkel védi a gyermekeket, a nőket, az időseket és a fogyatékkal élőket. A jogegyenlőség, az egyenlő bánásmód követelményének érvényesülése és az esélyegyenlőség előmozdításának kötelezettsége, az egyes, kiemelten védett csoportok jogainak megfelelő biztosítása kiemelt fontosságú a foglalkoztatás területén, a munka világában. Az alapvető jogok biztosa minderre, valamint a vizsgálati hatáskör terjedelmére tekintettel az egyenlő bánásmód követelményének előmozdítása érdekében, az egyes védett csoportba tartozó személyek munkavállalásával, munkáltatásával összefüggésben több irányban folytat majd átfogó jellegű vizsgálatot. Az ombudsman foglalkozni kíván a nők és kisgyermekes anyák munkavállalási és elhelyezkedési esélyeivel, amely magában foglalja a különböző alternatív munkavállalási formák (részmunkaidő, távmunka) lehetőségének vizsgálatát. A kvázi gyermekjogi ombudsmani szerepből kiindulva a biztos ismételten áttekinti a gyermekmunka tilalmának érvényesülését a gyakorlatban, mindezt a korábbi átfogó vizsgálat projekt-utóvizsgálata keretében, amely kitér arra, hogy megvalósultak-e a jelentésben megfogalmazott ajánlások, változott-e a visszás gyakorlat és szabályozás. Kiemelt témát jelent majd a fiatalok munkavállalása, amely egyrészről a fiatalkorú munkavállalók foglalkoztatásának feltárását (15 18 év), másrészről a diákok munkáltatásának (diákszövetkezetek) vizsgálatát is jelenti. A vizsgálat kitér arra az aspektusra is, hogy van-e lehetőség az oktatás és a foglalkoztatás összekapcsolására, azaz arra, hogy az egyetemista ne csak borítékoljon, hanem olyan munkahelyen dolgozhasson, amely egybeesik azzal a szakiránnyal, amelyen tanul. A biztos vizsgálja majd továbbá a projekt keretében a fogyatékossággal élők foglalkoztatásának helyzetét: a fogyatékossággal élők esélyegyenlőségét előmozdító hazai szabályozást és gyakorlatot, az egyezményben előírt követelmények érvényesülését a munkavállalás és a munkavégzés területén. Az új ombudsmantörvény előírására szerint ugyanis az alapvető jogok biztosa tevékenysége során különösen hivatalból indított eljárások lefolytatásával megkülönböztetett figyelmet fordít a évi XCII. törvénnyel kihirdetett, a fogyatékossággal élő személyek jogairól szóló egyezmény végrehajtásának segítésére, védelmére és ellenőrzésére. Végül az ombudsmani vizsgálat kiterjed az egészségkárosodáson alapuló, rokkantsági ellátások (járadékok) felülvizsgálatának gyakorlatára, a munka világába való visszavezetés lehetőségeire, a szabályozási elemek áttekintésére A nemzetközi kötelezettségek és a követendő európai példák A projekt keretében, az említett kérdéskörökben az ombudsman nemzetközi, európai kitekintésre, az alaposabb tanulmányozásra érdemes példák, megoldások felmutatására is törekszik. A munkához és foglalkoztatáshoz való 7 Figyelemmel az 1228/B/2010. AB határozat irányadó megállapításaira
15 jog szociális jogi jellegéből következik, hogy valamennyi országban szerves kapcsolatban áll az államok gazdaság- és szociálpolitikai karakterével, alkotmányos struktúrájával, hagyományaival. Az egyes európai országok szabályozása és gyakorlata így olyan mértékben eltér egymástól, hogy részletes összehasonlítás helyett, mindenekelőtt az európai sztenderdek és gyakorlatok tanulmányozása a cél: az Európai Emberi Jogi Egyezmény és kiegészítő jegyzőkönyvei, a Szociális Charta, valamint az Európai Unió immár kötelező erővel rendelkező Alapjogi Chartája. A munkához és foglalkoztatáshoz való joggal kapcsolatban lényegesek lehetnek az egyébként kötelező erővel nem rendelkező, de megfontolandó elvek, ajánlások, javaslatok (pl. ILO ajánlások), továbbá a biztos rá kíván mutatni a Magyar Köztársaságot is terhelő nemzetközi kötelezettségekre (például a fogyatékossággal élők jogairól szóló egyezmény). Az Alapjogi Charta 15. cikke a foglalkozás megválasztásának szabadságáról és a munkavállaláshoz való jogról rendelkezik, kiemeli, hogy mindenkinek joga van a munkavállaláshoz és szabadon választott vagy elfogadott foglalkozás gyakorlásához. Az Alapjogi Charta alapján az uniós polgárokat az Európai Unió bármely tagállamában megilleti a szabad álláskeresés, munkavállalás, letelepedés és szolgáltatásnyújtás joga. Harmadik országok azon állampolgárait pedig, akik a tagállamok területén való munkavállalásra engedéllyel rendelkeznek, az uniós polgárokkal azonos munkafeltételek illetik meg. Az Alapjogi Charta IV. címe (szolidaritás) deklarálja a munkavállalók jogát a vállalkozásnál a tájékoztatáshoz és konzultációhoz, a kollektív tárgyaláshoz és fellépéshez való jogot, a munkaközvetítői szolgáltatások igénybevételéhez való jogot, az indokolatlan elbocsátással szembeni védelmet, a tisztességes és igazságos munkafeltételek biztosítását, továbbá a gyermekmunka tilalmát és a fiatalok munkahelyi védelmét, a család és a munka viszonyát ( cikk). Érdemes továbbá arra is utalni, hogy az unión belüli szabad mozgás és munkavállalás az uniós alapszabadságok körébe sorolható, az Európai Bíróság gyakorlatában kiemelt védelmet élvez. Külön is figyelemre méltó, hogy az Európai Tanács március 26-án jóváhagyta a Bizottság Európa 2020 elnevezésű, a foglalkoztatást és növekedést célzó új stratégia elindításáról szóló javaslatát, amely stratégia a gazdaságpolitikák fokozott összehangolása révén azokra a kulcsfontosságú területekre összpontosít, amelyeken fellépésre van szükség annak érdekében, hogy Európa növelhesse a fenntartható növekedés és a versenyképesség területén rejlő potenciálját. A nők foglalkoztatottsága hazánkban nagyon alacsony (55,0%), ezen belül a hatéves vagy annál fiatalabb gyermekkel rendelkező, illetve nem rendelkező nők foglalkoztatási aránya közötti eltérés a második legnagyobb az EU-ban (33,6 százalékpont, míg az uniós átlag 12,1 százalékpont). Az Európai Bizottság június 7-én közzétette a 27 uniós tagállamnak szóló országspecifikus ajánlásait, amelyben Magyarországnak többek között azt ajánlja, hogy erősítse a nők munkaerő-piaci részvételének ösztönzésére irányuló intézkedéseket, tegyen lépéseket a Nemzeti Foglalkoztatási Szolgálat és más szolgáltatók kapacitásának fokozására a képzés, munkakeresési segítség és az egyénre szabott szolgáltatások minőségének és hatékonyságának növelése érdekében. Erősítse meg az aktív munkaerőpiacra vonatkozó intézkedéseket pozitív, bizonyítékokon alapuló eredmények felmutatásával. Az érdekeltekkel folytatott konzultáció alapján vezessen be testre szabott programokat az alacsony képzettségűek és más, különösen hátrányos helyzetben lévő csoportok számára
16 2. Esélyegyenlőség a munka világában 2.1. A nők és kisgyermekes anyák (szülők) elhelyezkedési esélyei A projekt keretében az ombudsman vizsgálatot indított a nők és kisgyermekes anyák elhelyezkedési esélyeinek feltérképezésére. A vizsgálat célja az volt, hogy felmérje a kismamák részmunkaidőben történő foglalkoztatásának lehetőségeit a közszférában, a munkaügyi központok kifejezetten ennek a célcsoportnak szervezett képzési lehetőségei körét, a munkaerő-közvetítés gyakorlatát, az elhelyezkedési esélyeket, a versenyszférában e témában jelentkező problémákat, gyakorlatokat. A vizsgálat keretében a biztos tájékoztatást kért a nemzeti erőforrás minisztertől, az Egyenlő Bánásmód Hatóság elnökétől, 4 megyei munkaügyi központtól, több megyei jogú város önkormányzatának jegyzőjétől és a Magyar Távmunka Szövetség elnökétől. A megkeresésekben az érintett szerveknek többek között az alábbi kérdéseket tette fel a biztos: Tapasztalataik szerint a kisgyermekes anyáknak (szülőknek) milyen nehézségekkel kell megküzdeniük, amikor szeretnének ismételten munkába állni? A munkaügyi központok szerveznek-e kifejezetten a kisgyermekes anyáknak (szülőknek) továbbképzést, illetve átképzést, amelyek az elhelyezkedésüket hivatottak elősegíteni? Ha igen, ezek a képzések milyen gyakorisággal indulnak, illetve milyen feltételekhez kötött az ezeken való részvétel? Tapasztalataik alapján a versenyszféra, illetve a közszféra munkáltatói mennyire segítik elő a munkába visszatérő kisgyermekes munkavállalók beilleszkedését? Ismereteik szerint a kisgyermekes szülők részmunkaidőben, illetve távmunkában történő foglalkoztatását mennyire támogatják a munkáltatók? Megítélésük szerint hogyan lehetne elősegíteni a kisgyermekes anyák (szülők) elhelyezkedését? A nemzeti erőforrás minisztertől a biztos általános tájékoztatását kért a nők és kisgyermekes anyák munkavállalásával kapcsolatosan. A miniszter megítélése szerint a legtöbb kismama gyermeke kétéves kora után már jobban rá van kényszerítve arra, hogy visszamenjen dolgozni, hiszen ettől az idő- ponttól már lejár a viszonylag méltányos megélhetést biztosító gyed, és már csak a lényegesen alacsonyabb összegű gyest veheti igénybe; a gyermek hároméves kora után pedig, amikor a gyes is lejár, még erősebb a motiváció a munkába állásra. (Egy 2005-ös KSH-felmérés szerint az ellátásban részesülő anyák kb. négyötöde gyermeke kétéves korának betöltésekor vagy annál korábban szeretne visszatérni a munkaerőpiacra.) A gyermekgondozási ellátásban részesülő kismamáknak ugyanakkor mindössze 5%-a dolgozik, 95%- a viszont kizárólag gyermeke gondozásával foglalkozik; ez utóbbi csoporton belül 10% keresett, de nem talált munkát, 13% azért nem dolgozik, mert nem tudja kire hagyni a gyermekét, 4% egyéb okot jelölt meg, és 68% azoknak az aránya, akik tudatosan azzal a céllal maradtak otthon, hogy gyermekükre fordíthassák az idejüket. A kisgyermekes szülők több mint kétharmada mindenképpen otthon szeretne maradni gyermekével, és csak alig egyharmad azok aránya, akik dolgoznak vagy dolgozni szeretnének, de valamilyen okból nem tudnak. A dolgozni vágyók, de arra nem képesek között mintegy 60% azok aránya, akik ezt azért nem tehetik meg, mert nem tudják megoldani gyermekük felügyeletét, és 40%-ot tesznek ki azok, akik más okból nem tudtak munkát találni. Ugyanakkor az ellátás lejárta után már gyökeresen változik az anyák hozzáállása; mintegy háromnegyedük vissza akar térni a munkaerőpiacra, 13%-uk tervez újabb gyermekszülést, és mindössze 11% körüli azok aránya, akik újabb gyermek vállalása nélkül is otthon kívánnak maradni háztartásbeliként (ez utóbbiak aránya természetesen a gyermekszámtól függően egyre magasabb: az egygyermekes anyáknál mindössze 7%, míg a négy- vagy többgyermekeseknél 25%). A miniszter válaszában hangsúlyozta, kormányzat támogatni kívánja gyermekgondozásból visszatérő kismamákat. Ennek megfelelően 2012-re is meghosszabbította a tavaly lejáró Start Plusz járulékkedvezményt, az Új Start Bónusz kedvezménnyel a munkáltatók egy évig járulékmentesen foglalkoztathatnak gyesről, gyedről visszatérő kismamákat (újonnan történő alkalmazás esetén) óta a korábbi munkahelyükre visszatérő nők után 3 éven át havi 7 százalékpontos járulékkedvezményt vehet igénybe a munkáltató, ha a kismamát hajlandó félállásban visszavenni, és az így megüresedett másik fél státuszra egy új munkavállalót alkalmazni júliusától az új Munka Törvénykönyve is kötelezni fogja a munkáltatókat arra, hogy a kismamákat kérésükre csak félállásban vegyék vissza korábbi munkakörükbe, amíg gyermekük nem tölti be a 3. életévét. A részmunkaidő szélesebb körű elterjesztésével a miniszter véleménye szerint könnyebben megoldhatók lesznek a gyermek felügyeletével, gondozásával kapcsolatos problémák, hiszen az anyák kevesebb időt töltenek a munkahelyükön és több időt a gyermekükkel. Tekintettel arra, hogy az Egyenlő Bánásmód Hatóság az egyenlő bánásmód követelménye megsértésének gyanúja esetén kérelmére, vagy a törvényben meghatározott esetekben hivatalból, hatósági eljárást folytathat le, 28 29
17 megkeresésben arra vonatkozóan kért a biztos tájékoztatást, hogy nőktől, illetve kisgyermekes anyáktól milyen jellegű panaszok érkeztek. A hatóság február 1-jét megelőzően az Egyenlő Bánásmód Hatóság az egyenlő bánásmódról és az esélyegyenlőség előmozdításáról szóló évi CXXV. törvény (Ebktv.) 14. (1) bekezdés a) pontja, február 1-jét követően pedig a közigazgatási hatósági eljárás és szolgáltatás általános szabályairól szóló évi CXL. törvény (Ket.) 169/B. (2) bekezdés b) pontja alapján kérelemre vizsgálatot folytat annak megállapítása iránt, hogy az arra kötelezett munkáltatók elfogadtak-e esélyegyenlőségi tervet. A hatóság ennek keretében kizárólag azt vizsgálja, hogy az arra kötelezett munkáltatónál fizikailag létezik-e hatályos esélyegyenlőségi terv, tehát a beküldött esélyegyenlőségi tervek tartalmának vizsgálatára nem jogosult. Arra kizárólag abban az esetben van hatásköre, ha a kérelmező azt sérelmezi, hogy az esélyegyenlőségi terv valamely rendelkezését vele mint védett tulajdonsággal rendelkezővel szemben nem tartották be, és emiatt őt hátrány érte. Az elmúlt évben mindösszesen egy kérelem érkezett, amelyben az Ebktv. 14. (1) bekezdésére, valamint 63. (4) bekezdésében foglaltak szerinti vizsgálatot kértek, olyan panasz pedig nem érkezett, amikor magának az esélyegyenlőségi terv valamely rendelkezésének megsértését sérelmezte volna a kérelmező. A hatóság nem rendelkezik tapasztalattal arra vonatkozóan, hogy az arra kötelezett munkáltatók milyen százalékban rendelkeznek esélyegyenlőségi tervvel. A hatósághoz olyan panasz sem érkezett, amelyben a Ktv. 14/B. (3) bekezdésében foglaltak be nem tartását sérelmezték. A válasz szerint az elmúlt években nőktől, illetve kisgyermekes anyáktól a foglalkoztatás területéről túlnyomó részben olyan panaszok érkeztek, amelyekben a kérelmezők sérelmezték, hogy munkaviszonyukat próbaidő alatt megszüntették gyermekük megbetegedése, terhességükről történő tudomásszerzés miatt. A versenyszférából és a közszférából egyaránt érkeztek megkeresések a hatósághoz, amelyben a női munkavállaló sérelmezte, hogy nem ugyanabban vagy hasonló munkakörbe kívánta a munkáltató elhelyezni, mint amely munkakörben a gyermeke születését megelőzően dolgozott. Gyakori panasz, hogy a munkáltató vonakodik kifizetni a munkavállaló cafeteria juttatását a gyes, gyed, szülési szabadság stb. ideje alatt felhalmozódott szabadság idejére, vagy azt csökkentett mértékben kívánja kiadni a dolgozónak. Végül jellemző az a munkáltatói magatartás is, hogy igyekeznek meggyőzni a szülési szabadságról vagy gyesről, gyedről visszatérő munkavállalókat arról, hogy közös megegyezéssel szüntessék meg a munka- vagy egyéb jogviszonyt, arra hivatkozással, hogy az a munkakör, amelyben dolgozott, időközben megszűnt. A vizsgálat során az ombudsman megkeresett több olyan munkaügyi központot, amelyek az ország különböző részein végzik tevékenységüket. Egy központ nem válaszolt a megkeresésre, de a beérkező válaszokból megálla- pítható, hogy a nők, illetve a kisgyermekes anyák visszatérése a munkaerőpiacra az ország minden területén komoly kihívás elé állítja az érintetteket. Minden válaszlevél tartalmazta, hogy gyermekgondozásból a munkába visszatérők kiemelt célcsoportot jelentenek a TÁMOP programban, melynek keretében kifejezetten számukra szerveznek képzést, sőt ez idő alatt a gyermekek felügyeletéről is gondoskodnak. Az országos projekt célja, hogy a célcsoportjába tartozó személyeket a munkaerőpiacra segítse, komplex, személyre szabott, a helyi munkaerő-piaci lehetőségekhez és igényekhez igazodó szolgáltatásokkal és támogatásokkal. A projekt támogatási (bértámogatás, bérköltség támogatás, utazási költségtérítés, vállalkozóvá válás támogatása stb.) és szolgáltatási (munkatanácsadás, álláskeresési technikák, tréningek, mentori segítségnyújtás stb.) programelemekkel segíti elő a bevont célcsoport foglalkoztathatóságát. Egyik fontos támogatási elem a munkaerő-piaci képzésekhez köthető, melynek keretében finanszírozható az álláskeresők képzési díja, keresetpótló juttatás, utazási költség, a szállás, gyermekfelügyelet költségei, stb. A Borsod-Abaúj-Zemplén Megyei Kormányhivatal Munkaügyi Központjának igazgatója szerint kisgyermekes szülők ismételt munkába állása a megye különösen nehéz munkaerő-piaci környezetében nagy kihívás valamennyi szereplő (munkavállaló, munkaadó, munkaügyi szervezet) számára. A munkahelyek száma az álláskeresők számának töredéke, ugyanakkor a nyilvántartott álláskeresők létszáma alapján számított munkanélküliségi arány a megyében 26,3%-os (az országos arány 14,6%). Több esetben előfordul, hogy a gyedről, gyesről visszatérni szándékozók azzal szembesülnek, hogy munkahelyük vagy státuszuk megszűnt, összevonásra került stb. Az ismételt munkavállalási szándékkal bíró nők másik nagy problémája lehet, hogy a gyermeknevelés időtartama alatt szakmai ismereteik elavultak, munkagyakorlatuk megkopott, a munkáltatók pedig hasonló végzettséggel találnak olyan álláskeresőket, akiknek munkába állítása során nem jelentkeznek ezek a hátrányok. A kisgyermekes anyák visszatérését nehezíti továbbá, hogy a bölcsődékben, óvodákban sokszor több éves várólisták vannak (főleg a nagyvárosokban), kistelepüléseken nincsenek ilyen intézmények, a külső segítség drága lenne, gyermeküket pedig más módon nem tudják elhelyezni. A munkáltatók részéről ügyfelek visszajelzései szerint a felvételi elbeszélgetés során gyakran tapasztalható olyan attitűd, melyből az a következtetés vonható le, hogy félnek a gyakori táppénzes állománytól, s inkább nem a célcsoport köréből választják ki munkatársaikat. A munkaügyi központ a Nemzeti Foglalkoztatási Szolgált részeként az álláskeresőkről munkaügyi nyilvántartást vezet. A korábban anyasági ellátásban részesülő kisgyermekes anyukák a megyében 2010-ben 1527-en, 2011-ben 1764-en kérték újonnan vagy ismételt nyilvántartásba vételüket a munkaügyi szervezetnél álláskeresési céllal. A versenyszféra, különösen a kis- és közepes méretű vállalkozások több
18 sége igen kiélezett helyzetben működik. A költségeket próbálják minimalizálni, a létszámot racionalizálni. Sok esetben csak feszített munkával, túlórában tudják az alkalmazottak ellátni feladataikat. Ennek megfelelően a vállalkozások többségének nincs ideje, energiája, fölös kapacitása főként a túltelített szakmákban, munkakörökben a visszatérő, kisgyermekes munkavállalók beilleszkedését segíteni, az ezzel járó esetleges többletkiadásokat sem tudják vállalni. A munkaadó azt értékeli, ha a munkavállaló megbízhatóan, pontosan, precízen, problémamentesen ellátja a feladatait. A munkaügyi központ igazgatója szerint a közszférára nem jellemző ilyen élesen ez a munkáltatói magatartás, a kisgyermekes anyák munkába állását, visszatérését csupán az a tény, hogy gyermekeket nevelnek, nem gátolja. Új munkavállaló kiválasztása esetén sokkal inkább a szakmai végzettség, gyakorlat és rátermettség az elsődleges szempont. A munkába állni szándékozó nők, illetve gyermekeik érdekeit leginkább szolgáló atipikus foglalkoztatási formák, mint távmunkavégzés, részmunkaidős munka kevésbé elterjedtek. A rendelkezésre álló üres álláshelyek között a részmunkaidős álláslehetőség általában 10 15% között mozog. A munkáltatók számára az egyéb költségek nem teszik vonzóvá ezt a foglalkoztatási formát. Számos megyében az ottani bérszínvonal mellett ráadásul a munkavállalóknak sem jelent ez valódi megoldást különösen a gyermekelhelyezés költségei mellett. Az ország hátrányos helyzetű kistelepülésein (pl. az Ormánságban) a szélessávú internetkapcsolat hiánya is nehezíti például a távmunkavégzést. A vizsgálat során megkeresett a biztos két megyei jogú város jegyzőjét is, hogy olyan szervektől is tájékoztatást kérjen, amelyek önkormányzati intézményeket tartanak fenn, és jelentős számú közalkalmazottat foglalkoztatnak. A közalkalmazottak jogállásáról szóló évi XXXIII. törvény 23/B. -a szerint ugyanis a munkáltató a közalkalmazott írásbeli kérelmére gyermeke hároméves koráig köteles részmunkaidős foglalkoztatást biztosítani számára. Debrecen Megyei Jogú Város jegyzője válaszlevelében az alábbi tájékoztatást adta: Az önkormányzati fenntartású intézményekben, részmunkaidőben történő foglalkoztatás azon pedagógusi státuszokban jellemző, amelyekben a tantárgyfelosztás nem teszi lehetővé a kötelező óraszám biztosítását. Személyes körülményeikre tekintettel a dolgozók írásban kérhetik a részmunkaidős foglalkoztatást, amelyet az intézményvezető engedélyez. Az önkormányzati fenntartású intézményekben, a részmunkaidőben dolgozó kisgyermekes szülők száma 42 fő. A Hivatal esélyegyenlőségi terve rendelkezéseket tartalmaz a családos munkavállalókra vonatkozóan, például az éves szabadságolási ütemterv jóváhagyásánál a lehetőség szerint figyelembe veszi a bölcsődei, óvodai és az iskolai szüneteket, illetve a gyedről, gyesről visszatérő kollégák beilleszkedését elősegíti. Az igazgatási feladatok távmunka keretében történő ellátására nincs lehetőség, tekintettel arra, hogy a feladatok jellege folyamatos, személyes kapcsolattartást igényel mind az ügyfelekkel, mind a kollégákkal. Kaposvár Megyei Jogú Város jegyzője válaszlevelében tájékoztatott, hogy az önkormányzat távmunkavégzés keretében nem foglalkoztat munkavállalót. Részmunkaidős foglalkoztatás lehetőségét a tartósan távol levő munkatársak helyettesítése és ismételt munkába állása, illetve csökkent munkaképességű dolgozók alkalmazása esetén biztosítják, továbbá ha az ellátandó feladat megkívánja. Jelenleg 13 kisgyermekes szülő dolgozik részmunkaidőben az önkormányzatnál. A jegyző tájékoztatta az ombudsmant, hogy az önkormányzat esélyegyenlőségi terve nem tartalmaz rendelkezéseket a kisgyermekes munkavállalókra, azonban az esélyegyenlőségi terv felülvizsgálata folyamatban van. Az önkormányzat a kisgyermekes anyák munkába állását, illetve munkavégzését az alábbi intézkedésekkel próbálja megkönynyíteni: A foglalkoztatás elősegítéséről és a munkanélküliek ellátásáról szóló évi IV. törvény január 1. napjától hatályos rendelkezése szerint az álláskereső aktív munkahelykereső tevékenysége és álláskeresőként való nyilvántartása szünetel, ha az álláskereső terhességi-gyermekágyi segélyre, gyermekgondozási díjra vagy gyermekgondozási segélyre való jogosultságának megállapítását jelenti be, terhességi-gyermekágyi segély és gyermekgondozási díj esetén a jogosultság megállapítását követő naptól, gyermekgondozási segély esetén a jogosultság megállapításának napjától. Ezen rendelkezés szerint tehát azok a szülők, akik kisgyermekükkel otthon vannak, a munkaügyi központok nyilvántartásában nem szerepelnek. Ennél azonban sokkal nagyobb problémát okoz, hogy a beérkező válaszok többségében említett projektek, például a TÁMOP projekt keretében csak azok a személyek vehetnek részt a képzésekben, akik álláskeresőként vannak nyilvántartva, így tehát azokat a szülőket, akik még otthon vannak a gyermekkel, teljesen kizárja a projektben való részvételtől. Ugyanakkor ezen projekt egyik célcsoportját képezik a gyermekgondozásról, betegápolásból munkába visszatérni kívánó álláskeresők. Az ombudsman megítélése szerint a hatályos szabályozás nem szolgálja kellőképpen ezen célcsoport elhelyezkedését. A cél ugyanis az ombudsman álláspontja szerint az lenne, hogy legkésőbb a gyes, gyed folyósításának leteltekor a szülő vissza tudjon térni a munkaerőpiacra és lehetőség szerint megfelelő képzettséggel rendelkezzen. Ezen rendelkezés szerint azonban a szülőnek nincs lehetősége arra, hogy az alatt az idő alatt, amíg a gyermekkel otthon van, oktatáson-képzésen vegyen részt, tudását frissítse, bővítse. Ez azt eredményezi, hogy csak a gyermekneveléssel töltött időt követően vehet részt ezen projektben, illetve az ennek keretében szervezett képzésen, s így a munkaerőpiacra történő visszatérése is kitolódik akár több évre is. Előzőekre tekintettel megállapította, hogy az Ftv. 54. (14a) bekezdés d) pontjának rendelkezése, azáltal, hogy a terhességi-gyermekágyi segélyben, gyermekgondozási 32 33
19 díjban, gyermekgondozási segélyben részesülőket kizárja a TÁMOP projekt keretében indított képzésekből, s ezzel, akadályozza ezen célcsoport visszatérését a munkaerőpiacra, a foglalkoztatáshoz és munkához való joggal, valamint a jogbiztonság követelményével összefüggésben visszásságot okoz. A beérkező válaszokból megállapítható továbbá, hogy a nők, illetve a kisgyermekes szülők munkavállalásának egyik legnagyobb akadályát az jelenti, hogy a munkavégzés idejére nem tudják megoldani a gyermekek felügyeletét. Korábbi jelentésében 8 már megállapította az ombudsman, hogy a gyermekek napközbeni ellátását biztosító rendszer több helyen nem tölti be funkcióját. A vizsgálat feltárta, hogy a kötelező önkormányzati feladatot az önkormányzatok nem látják el, adott esetben nem működtetnek bölcsődét, illetve a bölcsődei ellátásban való részvételt sok esetben a férőhelyek szűkössége gátolja meg, számos esetben fordul elő, hogy több gyermeknek kívánnak ellátást biztosítani, mint amennyi a férőhelyek száma alapján megengedhető lenne. Az ellátásban gondot okoz az is, hogy csak a fő feletti települések önkormányzatai számára kötelező feladat a bölcsőde fenntartása, ez pedig ezen ellátási formából kizárja azokat a gyermekeket, akik ennél kisebb lélekszámú településen élnek. Az egyes ellátási formákhoz való hozzájutásban területi egyenlőtlenségek alakultak ki, míg az ország bizonyos területein az ellátási formák hozzáférhetők, addig az ország más részein lakó gyermekek számára az egyes ellátási formák elérhetetlenek. További problémát okoz a január 1. napjától bevezetett személyi térítési díj is. A gyermekek védelméről és a gyámügyi igazgatásról szóló évi XXXI. törvény 150. (1) bekezdése szerint a személyi térítési díj mértékénél a gyermek családjában az egy főre jutó rendszeres havi jövedelmet kell figyelembe venni. Az összege igénybe vevőnként nem haladhatja meg az egy főre jutó rendszeres havi jövedelem 50%-át családi napközi és családi gyermekfelügyelet esetén, 20%-át az egyéb gyermekek napközbeni ellátása (pl. bölcsőde) esetén. Ezen térítési díj bevezetése tovább nehezíti a gyermekek napközbeni, intézményes keretek közötti ellátását, és ezzel együtt a kisgyermekes szülők munkavállalását. A szülőknek ugyanis már nem csak az okozhat problémát, hogy a gyermeket nem veszik fel a bölcsödébe helyhiány miatt, hanem a térítési díj megfizetése is. Az Európai Unió Tanácsa által tavaly kiadott ajánlásban is megfogalmazásra került, hogy Magyarország erősítenie szükséges a nők munkaerő-piaci részvételének ösztönzésére irányuló intézkedéseket a gyermekgondozási és iskolára felkészítő létesítmények bővítése révén. Előzőekre tekintettel a biztos megállapította, hogy a jelentésben feltárt körülmények a nők elhelyezkedési esélyeit nagymértékben befolyásolják, és azzal, hogy akadályozzák a munkaerőpiacra való visszatérésüket, állandósítják a munkához és a foglalkozáshoz való joggal összefüggő visszásság bekövetkeztének közvetlen veszélyét. 8 AJB-1920/2010. számú jelentés A jelentésben feltárt, alapjogokkal összefüggő visszásság megszüntetése, illetve jövőbeni megelőzése érdekében 1. az ombudsman felkérte a nemzeti erőforrás minisztert, kezdeményezze a foglalkoztatás elősegítéséről és a munkanélküliek ellátásáról szóló évi IV. törvény olyan irányú módosítását, mely lehetősége biztosít terhességi-gyermekágyi segélyben, gyermekgondozási díjban, gyermekgondozási segélyben részesülő szülőknek, hogy a TÁMOP projektekben részt vegyenek; illetve 2. a nemzetgazdasági minisztert, hogy jelentésben feltárt, akadályozó tényezőket a nők munkaerő-piaci helyzetének javítására érdekében kidolgozandó javaslatában hangsúlyosan vegye figyelembe; 3. a nemzetgazdasági minisztert, hogy intézkedjen annak érdekében, hogy a minisztérium szakmai irányítása alatt álló szervezetek az alapvető jogok biztosa megkereséseinek a jövőben határidőben és teljes körűen tegyenek eleget. AJB-2477/ A hajléktalanok elhelyezkedési esélyei a fővárosban és vidéken Az ombudsmani jelentésekről A 2012-ben útjára indított A Munka Méltósága projekt keretein belül az alapvető jogok biztosa a munka és foglalkozás szabad megválasztásához való joggal kapcsolatban felmerülő visszásságokat, a hazai foglalkoztatási viszonyokat vizsgálta, különös hangsúlyt fektetve az egyes hátrányos helyzetű csoportba tartozó személyek, ezen belül is a hajléktalan személyek munkavállalási lehetőségeire Magyarországon. Hivatalból indított két vizsgálatot e témakörben, melyeknek célja az volt, hogy alapjogi szempontú helyzetképet adjon a hajléktalan emberek elhelyezkedési lehetőségeiről, a munka világába történő be-, illetve visszavezetésük esélyeiről, dilemmáiról. Az év első felében az ombudsman a hajléktalanok foglalkoztatási helyzetét a fővárosra kiterjedően vizsgálta, mely vizsgálat eredményeként született meg az AJB-2723/2012. számú jelentés. 9 Ezt követően a téma jelentőségére és aktualitására, valamint az érintetti kör (köz)ismerten kiszolgáltatott helyzetére és nem utolsósorban arra tekintettel, hogy a hajléktalanság nem csupán főváros specifikus jelenség, indokolt volt egy olyan vizsgálat megindítása is, amely a hajléktalan személyek munkavállalási lehetőségeit az egész országra kiterjedően vizsgálja. Ez alapján készült el az év második felében, a vidéken élő 9 A jelentés szövege az alábbi linken érhető el: rtf 34 35
20 lyen a lemorzsolódási arány, ennek mi az oka, valamint megvalósul-e az elhelyezkedő otthontalan személyek utánkövetése, utógondozása. A beérkezett válaszokból rengeteg információ és adat állt a biztos rendelkezésére. A vizsgálat rávilágított arra, hogy mind a hajléktalanság, mind a foglalkoztatás témaköre, ahogy a kettő sajátos metszéspontja is, sokrétű, komplex problémakör, melynek megoldását célzó bármely törekvés csak többoldalú, körültekintő megközelítéssel lehet eredményes. A jelentés célja az volt, hogy feltárja és megfogalmazza a témakörrel kapcsolatos problémákat, neuralgikus pontokat, és esetleges megoldási javaslatok, jó gyakorlatok bemutatásával hívja fel a figyelmet a megoldási lehetőségekre. Ennek szellemében mindkét jelentés, a fővárosi és az országos helyzetképet feltáró, a problémakör gócpontjaira fókuszáló munkák, egységes szempontrendszer alapján készültek el. A beérkezett válaszok, valamint a kutatásokból származó információk az elméleti lehetőségek és a gyakorlati megvalósulás közötti, jelenleg áthidalhatatlannak tűnő szakadékot igazolták. A jogszabályi minimumkövetelmények adottak, a foglalkoztatási modell elviekben működőképes, ám valójában mégsem eredményes, hatékonysága nehezen bizonyítható. A két kapcsolódó vizsgálat eredményeit, tapasztalatait összevetve megállapítható, hogy a problémakör alapjaiban azonos, eltérések a megoldási lehetőségekben, illetve azok elérhetőségében mutatkoznak. A vizsgálatok feltárták, a gyakorlati tapasztalatok igazolják, hogy a hajléktalan személyek foglalkoztatásának már-már az ellehetetlenülésig fokozódó nehézségei részben az életvitelükből adódó speciális problémáikra, és az ebből eredő diszkriminációs attitűdre, részben pedig a hazai munkaügyi rendszer merevségére, a foglalkoztatási lehetőségek korlátozottságára vezethetők vissza. E tekintetben nincs érzékelhető különbség a problémakör fővárosi és országos szintje között, ami a vidéki helyzetet (a budapestihez képest is) súlyosbítja, az a területi egyenlőtlenségekből, az infrastruktúra hiányosságaiból eredő nehézségek fokozottabb jelenléte. A hajléktalanlétből eredő speciális problémák, a hajléktalan ember fizikai és mentálhigiénés állapotának súlyossága, illetve ezek tünetei (szenvedélybetegségek, egymásból eredő, egymást súlyosbító betegségek együttes jelenléte) és következményei nagyobb mértékben függenek az utcán töltött idő hosszúságától, mint a földrajzi környezettől. Releváns eltérés a túlélés és a hajléktalanságból való kikerülés esélyeiben van: Budapest közterületeit az ellátórendszer széles körű fővárosi intézményhálózata lefedi, a Nyugati aluljáróban éjszakázókat mindig, de legalábbis jóval nagyobb eséllyel érik el a segítők, mint a vidéki kisvárosok elhagyatott területein kihűlt, statisztikákban nem is szereplő fedélnélkülieket. Látnivaló, hogy míg Budapesten a hajléktalan ügyfelek fogadására külön munkaügyi központi kirendeltség működik, addig a vidéki város munkaügyi központját bőven leterheli (gyakran túl is terheli) az adott térség nagyhajléktalan emberek foglalkoztatási helyzetét bemutató, AJB-5627/2012. számú jelentés 10 is. Az alapvető jogok biztosa a témakört a jogállamiság elvéből fakadó jogbiztonság követelménye és a tisztességes eljáráshoz való jog, az emberi méltósághoz való jog, a munka és a foglalkoztatás szabad megválasztásához való jog, a hátrányos megkülönböztetés tilalma és a szociális biztonsághoz való jog mentén vizsgálta, a célcsoportot pedig a hajléktalanellátás intézményrendszerével valamely módon kapcsolatban álló, aktív korú, munkaképes otthontalanok képezték. A fővárosi vizsgálat során a biztos kérdéseivel az emberi erőforrások miniszterét (illetve az eljárás megindulásakor jogelődjét, a nemzeti erőforrás minisztert), a Nemzeti Munkaügyi Hivatal főigazgatóját, Budapest Főváros főpolgármesterét és Budapest Főváros Kormányhivatalának Munkaügyi Központját kereste meg. Tájékoztatást kért továbbá olyan jelentősebb, foglalkoztatási kérdésekben is érintett civilszervezet képviselőitől, mint a Menhely Alapítvány, a Magyar Máltai Szeretetszolgálat, a Magyar Vöröskereszt, a Hajléktalanokért Közalapítvány, az Oltalom Karitatív Egyesület, a Február Harmadika Munkacsoport, valamint a FEANTSA 11 hazai képviselője. Az országos helyzetkép felvázolásához az ombudsman igyekezett úgy meghatározni a vizsgálat területi hatályát, hogy az hazánk egész területét lefedje. Ennek megfelelően kiválasztott 10 nagyvárost (Debrecen, Győr, Kaposvár, Kecskemét, Miskolc, Nyíregyháza, Pécs, Szeged, Szolnok és Veszprém), melyek önkormányzatától, illetve az adott területi munkaügyi központoktól, valamint a helyi viszonyokat jól ismerő civilszervezetektől kért tájékoztatást. A megkeresésekben feltett kérdések leginkább arra irányultak, hogy milyen keretek között valósul meg a hajléktalan emberek foglalkoztatása, és léteznek-e jelenleg futó, illetve tervezett projektek, pályázatok, kormányzati törekvések, amelyek a hajléktalan emberek foglalkoztatásának elősegítését célozzák. Az egyes városok rendelkeznek-e a hajléktalan személyek foglalkoztatását ösztönző programokkal, léteznek-e a munkaadók által e téren igénybe vehető kedvezmények. Fontos volt megtudni, hogy melyek azok a speciális akadályok, amelyek megnehezítik a hajléktalan emberek foglalkoztatását és milyen eszközök léteznek ezek kiküszöbölésére, a hivatalos szervek rendelkeznek-e bárminemű kimutatással, statisztikával az állástalan, illetőleg álláskereső hajléktalan személyekről, elhelyezkedésük alakulásáról. A biztos igyekezett információkat gyűjteni a hajléktalan emberek munkához való hozzáállásáról is, mennyire motiváltak, motiválhatók, mi- 10 A jelentés szövege az alábbi linken érhető el: rtf 11 The European Federation of National Organisations working with the Homeless / La Fédération Européenne des Associations Nationales Travaillant avec les Sans-Abri/ Hajléktalanellátó Szervezetek Európai Szövetsége 36 37